POVJERENSTVO ZA PROVEDBU JAVNOG NATJEČAJA

Sukladno odredbi članka 19.  Zakona o službenicima i namještenicima u lokalnoj i područnoj (regionalnoj) samoupravi (“Narodne novine” broj: 86/08, 61/11, 4/18, 112/19 i 17/25), za imenovanje
REFERENT - KOMUNALNI  REDAR

- 1 izvršitelj/ica na neodređeno vrijeme, na puno radno vrijeme, uz obvezni probni rad od tri mjeseca

OBAVIJEST KANDIDATIMA

(u daljnjem tekstu: kandidat u odgovarajućem padežu)

Opis poslova radnog mjesta referent – komunalni redar 
I. OPIS POSLOVA radnog mjesta:
· Brine o zaštiti i urednom korištenju javnih i prometnih površina kao i dugih nekretnina u vlasništvu Općine, 
· Nadzire provođenje akata iz djelokruga komunalnog gospodarstva, a posebice nadzora i provođenja komunalnog reda, provodi odluku o držanju kućnih ljubimaca, obavlja nadzor nad radom ugostiteljskih, trgovačkih i drugih objekata u dijelu koji se odnosi na komunalni red.
· Vrši izmjere javnih površina u svrhu zakupa i vrši naplatu za korištenje privremenih i povremenih objekata, organizira provođenje dezinsekcije, dezinfekcije i deratizacije.
· Obavlja kontrolu i poduzima mjere sanacije divljih deponija, skupljanja i odvoza i deponiranja glomaznog otpada, zemlje i drugih iskopa.
· Rješenjem naređuje fizičkim i pravnim osobama radnje u svrhu održavanja komunalnog reda,
· Obavlja poslove vezano uz pravilno gospodarenje otpadom, kontrolira stanje komunalne opreme na javnim površinama, postupa po prijavi mještana.
· Prikuplja podatke za obračun komunalne naknade,

· Podnosi prekršajnom sudu zahtjeve za pokretanje prekršajnog postupka,

· Sudjeluje u izradi općih akata u svom djelokrugu rada, te predlaže njihove izmjene u cilju poboljšanja poslovanja,

· Određuje uklanjanje predmeta, objekata ili uređaja koji su postavljeni bez odobrenja, protivno odobrenju, odnosno suprotno odredbama o komunalnom redu,

· Poduzima i druge mjere i radnje za koje je ovlašten Zakonom o komunalnom gospodarstvu, Odlukom o komunalnom redu i Odlukom o komunalnom redarstvu Općine Krašić
· Obavlja poslove nadzora sukladno Zakonu o građevinskoj inspekciji,

· Naređuje poduzimanje mjera sukladno Zakonu o građevinskoj inspekciji,

· Obavlja poslove nadzora nad provedbom propisa o otpadu iz djelokruga općine Krašić,

· Poduzima i druge mjere i radnje za koje je ovlašten Zakonom o poljoprivrednom zemljištu,

· Obavlja poslove sukladno Zakonu o sigurnosti prometa, Zakonu o građevinskoj inspekciji, Zakonu o gradnji, Zakonu o održivom gospodarenju otpadom i Zakonu o komunalnom gospodarstvu, obavlja i druge poslove po nalogu pročelnika Jedinstvenog upravnog odjela.
PODACI O PLAĆI:

Podaci o plaći radnog mjesta propisani su Odlukom o koeficijentima za obračun plaća službenika i namještenika  Općine Krašić objavljenom u “Glasniku Zagrebačke županije broj 64/23. Odluka o visini osnovice za obračun plaće za službenike i namještenike Jedinstvenog upravnog odjela Općine Krašić objavljeno u “Glasniku Zagrebačke županije” 64/23.

Slijedom navedenog plaću službenika čini umnožak osnovice za obračun plaća koji iznosi 561,00 EUR i koeficijenta složenosti poslova radnog mjesta 2,85 uvećan za 0,5 % za svaku navršenu godinu radnog staža.

Provjera znanja i sposobnosti bitnih za obavljanje poslova radnog mjesta referent – komunalni redar Jedinstvenog upravnog odjela Općine Krašić – pisana provjera znanja temelji se na sljedećim pravnim izvorima:
· Zakon o komunalnom gospodarstvu — (NN 68/18, 110/18, 32/20, 145/24)

· Zakon o gospodarenju otpadom (NN 84/21, 142/23)

· Zakon o zaštiti od buke (NN 30/09, 55/13, 153/13, 41/16, 114/18, 14/21 )

· Zakon o građevinskoj inspekciji — (NN 153/13, 145/24)

· Zakon o upravljanju i održavanju zgrada (NN 152/24)

· Zakon o zaštiti životinja (NN 102/17, 32/19, 78/24)

· Zakon o cestama (NN 84/11, 22/13,54/13, 148/13, 92/14, 110/19, 144/21, 114/22, 04/23, 133/23, 156,25 )

· Zakon o ugostiteljskoj djelatnosti — (NN 85/15, 121/16, 99/18, 25/19, 98/19, 32/20, 42/20, 126,21 152,24)

· Zakon o poljoprivrednom zemljištu  (NN 22/18, 115/18, 98/19, 57/22, 136,25)
· Statut Općine Krašić („Glasnik Zagrebačke županije“ broj 21/09, 23/13, 7/18,  9/20  i 17/21)
Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz javnog natječaja. Za osobe koje ispunjavaju formalne uvjete iz javnog natječaja i stekle su status kandidata prijavljenog na javni natječaj bit će provedena prethodna provjera znanja i sposobnosti pisanim testiranjem i intervjuom.
PRAVILA I POSTUPAK TESTIRANJA

Po dolasku na prethodnu provjeru znanja i sposobnosti, od kandidata će biti zatraženo predočavanje odgovarajuće identifikacijske isprave radi utvrđenja identiteta. Kandidati koji ne mogu dokazati identitet neće moći pristupiti prethodnoj provjeri znanja i sposobnosti. Za kandidata koji ne pristupi prethodnoj provjeri znanja i sposobnosti, smatrat će se da je povukao prijavu na javni natječaj. 
Po utvrđivanju identiteta, kandidati će pristupiti pisanoj provjeri znanja. 
Pisani dio testiranja kandidata traje 60 minuta.
 Kandidati su dužni pridržavati se utvrđenog vremena i rasporeda testiranja. 
Za vrijeme testiranja nije dopušteno: 
- koristiti se bilo kakvom literaturom ili bilješkama 
- koristiti mobitel ili druga komunikacijska sredstva 
- napuštati prostoriju u kojoj se odvija testiranje 
- razgovarati s ostalim kandidatima 
- niti na bilo koji način ometati koncentraciju ostalih kandidata.
 
Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo za provedbu postupka natječaja neće bodovati. 
Prethodna provjera znanja i sposobnosti kandidata sastoji se od pisanog testiranja i intervjua. Za svaki dio provjere kandidatima se dodjeljuje određeni broj bodova od 1 do 10. Intervju se provodi samo s kandidatima koji su ostvarili najmanje 50 % bodova iz svakog dijela provjere znanja i sposobnosti. 
Povjerenstvo za provedbu postupka natječaja kroz intervju s kandidatima utvrđuje interese, profesionalne ciljeve i motivaciju istih za rad u jedinici lokalne samouprave. 
Rezultati intervjua boduju se na isti način kao i pisano testiranje. Smatra se da je kandidat zadovoljio ako je na intervjuu ostvario najmanje 5 bodova. 
Kandidati koji su pristupili testiranju imaju pravo uvida u rezultate provedenog postupka. 
Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na pisanom dijelu testiranja i intervjua. Izvješće s rang listom Povjerenstvo dostavlja načelniku Općine Krašić koji donosi rješenje o imenovanju referenta – komunalnog redara Jedinstvenog upravnog odjela Općine Krašić.

Općina Krašić  pozvat će izabranog kandidata da u primjerenom roku, a prije donošenja rješenja o imenovanju u službu, uvjerenje o zdravstvenoj sposobnosti za obavljanje poslova radnog mjesta te dostavi na uvid izvornike dokaza o ispunjavanju formalnih uvjeta iz javnog natječaja, čije su preslike priložene uz prijavu na javni natječaj, uz upozorenje da se nedostavljanje traženih isprava smatra odustankom od imenovanja u službu. 
Rješenje o imenovanju izabranog kandidata dostavlja se svim kandidatima javnom objavom na mrežnim stranicama Općine Krašić. 
Dostava rješenja svim kandidatima smatra se obavljenom istekom osmog dana od dana objave rješenja na mrežnim stranicama. 
Protiv rješenja o imenovanju, kandidat koji nije imenovan u službu može pokrenuti upravni spor u roku 30 (trideset) dana od dana dostave rješenja o imenovanju.
 Poziv za prethodnu provjeru znanja i sposobnosti bit će objavljen najmanje 5 dana prije testiranja na mrežnoj stranici Općine Krašić.







Povjerenstvo za provedbu natječaja

